Ekonomia ta stanká; 2000 suidadano a pèrdè trabou pero (Gabinete Asjes-Rosaria) no por yuda | MFK
Home Gerrit Schotte Ekonomia ta stanká; 2000 suidadano a pèrdè trabou pero (Gabinete Asjes-Rosaria) no...
by Webmaster - Oct 28, 2013
Awe e aktual Minister di Ekonomia ta buska otro esküs awor pa e realidat
E gobièrnu aktual I su titular di Ekonomia parse no sa kiko ta Gobernashon. Ta blo subi avion biaha bai bin sin atendé ku e realidat na Kòrsou, ku Ekonomia ta stanká.
DAE a dal su portanan sera, Gobièrnu di ta un kompania privá ku nan ta bai bon òf malu no ta asuntu di nan Gobièrnu. Entretantu e 380 personanan a pèrdè nan trabou i e gòlpi pa pais ekonómikamente ku pèrdida di e aerolinea ta di 50 mion dòler (90 Mion florin).
Awor Kura Hulanda Hotèl a sera I tambe Venetto Casino I awor tambe e ekspreshon di Minister Stanley Palm na nòmber di Gobièrnu ta ku ta un kompania privá I no ta nan asuntu. Atrobe un par di 100 hende a pèrdè nan trabou. Anto esaki sin konta e impakto multi implikador di e aktividat ekonómiko di e dos kompanianan aki pa otronan.
Ta kuantu kompania mas lo tin ku sera, ta kuantu persona mas tin ku keda desempleá promé ku e Gobièrnu aktual di Asjes I konsorsio aseptá nan ròl di Gobernashon?
Kasi sigur e komentario lo ta ku 2014 I 2015 ta pinta mihó. Miéntras tantu tur esnan ku a pèrdè nan trabou I ku Gobièrnu aktual ta indiká ku no ta nan asuntu pero nan si tin ku dil ku e dianan di fiesta ku ta na kaminda I tambe tur nan kompromisonan manera hipotek di kas, fiansa di outo, estudio di nan yunan, konsumo I gastunan di bida den nan kas sin niun klase di indikashon kua perspektiva o oportunidat tin di trabou.
Ora tin apertura di Negoshi bo ta pará kla pa korta sinta anto awor ku negoshi ta dal porta sera ta gerensha di e kompania privá su asunto, wel wel.
E gobièrnu aktual formá abase di traishon I ku asientonan manipulá pa por goberná awe ta demostrando ku no solamente nan tin e kapasidat di buta hinter un pais ariba abou pero ku nan tambe por destruí un di e pilarnan ekonómiko mas stabil I den kresementu pa e último 8 aña ku yama “Turismo”.
Tanten ku e basilon den e arena polítiko sigui ta esaki ta lokual pueblo di Kòrsou lo sigui kosechá!
Oct 28, 2013 Webmaster
Gobièrnu di Gabinete Asjes no ta konsistente